# Θέση σε λειτουργία

##

- Θέτετε πάντοτε τον διακόπτη αλλαγής λειτουργίας (13) στη θέση ασφάλισης , όταν δε χρησιμοποιείτε το ηλεκτρικό εργαλείο.

- Πριν τη λειτουργία βεβαιωθείτε για τη σωστή θέση του διακόπτη αλλαγής λειτουργίας (13) .

- Μη μετακινείτε τον διακόπτη αλλαγής λειτουργίας (13), όταν πατηθεί ο διακόπτης ενεργοποίησης (14) . Αυτό μπορεί να οδηγήσει σε ζημιά του ηλεκτρικού εργαλείου.

Για να ξεκινήσετε τη λειτουργία κοπής, θέστε τον διακόπτη αλλαγής λειτουργίας (13) στη θέση κοπής (θέση a, ) και πατήστε τον διακόπτη ενεργοποίησης (14). Για να αντιστρέψετε την κατεύθυνση της κίνησης, θέστε τον διακόπτη αλλαγής λειτουργίας (13) στη θέση αντιστροφής (θέση b, ) και κρατήστε τον διακόπτη αλλαγής λειτουργίας σε αυτήν τη θέση πατημένο, κατά τη διάρκεια που πατάτε τον διακόπτη ενεργοποίησης. Όταν αφήσετε ελέυθερο τον διακόπτη αλλαγής λειτουργίας και τον διακόπτη ενεργοποίησης, περνά το ηλεκτρικό εργαλείο από μόνο του στη θέση ασφάλισης . Όταν πατάτε συνεχώς τον διακόπτη ενεργοποίησης (14), το ηλεκτρικό εργαλείο θα εκτελέσει έναν πλήρη κύκλο και θα σταματήσει αυτόματα στην πλήρως ανοιχτή θέση. Για να κλειδώσετε τον διακόπτη ενεργοποίησης (14), θέστε τον διακόπτης αλλαγής λειτουργίας (13) στη θέση ασφάλισης . Σε αυτήν τη θέση ο διακόπτης ενεργοποίησης (14) δεν μπορεί να πατηθεί.

Υπόδειξη: Μην κόβετε καμία κοχλιοτομημένη ράβδο ενώ η κατεύθυνση της κίνησης είναι αντίθετη! Αυτό οδηγεί σε ζημιές στο ηλεκτρικό εργαλείο. Λειτουργείτε το ηλεκτρικό εργαλείο στην αντίθετη κατεύθυνση κίνησης μόνο στη λειτουργία χωρίς φορτίο και για να ανοίξετε εντελώς τις σιαγόνες κοπής (3).

Υπόδειξη: Όταν αφήσετε τον διακόπτη ενεργοποίησης (14) μετά την κοπή ελεύθερο, ενώ οι σιαγόνες κοπής (3) ανοίγουν και θέσετε τον διακόπτη αλλαγής λειτουργίας (13) στη θέση αντιστροφής, οι σιαγόνες κοπής κλείνουν. Αυτές ανοίγουν ξανά, όταν πατήσετε εκ νέου τον διακόπτη ενεργοποίησης.

##

Ρυθμίστε στον οδηγό κοχλιοτομημένων ράβδων (5) το μέγεθος σπειρώματος της κοχλιοτομημένης ράβδου που πρόκειται να κοπεί. Έτσι έρχεται η επιφάνεια έδρασης M6/M8 και M10/M12 για την κοχλιοτομημένη ράβδο στον σωστό προσανατολισμό.
Πριν πατήσετε τον διακόπτη ενεργοποίησης (14), τοποθετήστε τη κοχλιοτομημένη ράβδο έτσι, ώστε τα βήματα του σπειρώματός της να ταυτίζονται με αυτά της σιαγόνας κοπής (3) της σταθερής υποδοχής (4). Μια λανθασμένη ευθυγράμμιση των βημάτων του σπειρώματος μπορεί να οδηγήσει σε μια θραύση των σιαγόνων κοπής (3) και να προκαλέσει τραυματισμούς ατόμων από τα εκσφενδονιζόμενα θραύσματα ή να καταστρέψει το σπείρωμα της κοχλιοτομημένης ράβδου, έτσι ώστε να μην μπορεί να βιδωθεί πλέον κανένα παξιμάδι.
Πριν από την κοπή, τοποθετήστε την κοχλιοτομημένη ράβδο κάθετα στη γραμμή κοπής (19) (βλέπε εικόνα G) και προσέξτε, ώστε η κοχλιοτομημένη ράβδος είναι σε καλή επαφή με τον προηγουμένως ρυθμισμένο οδηγό της ράβδου.
Για το ξεκίνημα της λειτουργίας κοπής βεβαιωθείτε, ότι ο διακόπτης αλλαγής λειτουργίας (13) είναι στη θέση κοπής (θέση a, , βλέπε εικόνα C) και παρήστε τον διακόπτη ενεργοποίησης (14) συνεχώς. Η σιαγόνα κοπής στην κινητή υποδοχή (2) επικαλύπτει τη σιαγόνα κοπής στη σταθερή υποδοχή (4) και μετά επιστρέφει. Σε περίπτωση που αφήσετε τον διακόπτη ενεργοποίησης (14) ελεύθερο πριν την ολοκλήρωση της κοπής , οι σιαγόνες κοπής (3) παραμένουν ακινητοποιημένες.

Υπόδειξη: Όταν κόβετε μια κοχλιοτομημένη ράβδο από ελασμένο μέταλλο, όπως π.χ. ανοξείδωτος χάλυβας, μπορεί να δημιουργηθούν γρέζια στο τέλος της τομής. Απομακρύνετε, σε αυτή την περίπτωση, τα γρέζια με μια λίμα.

##

Όταν πατάτε τον διακόπτη ενεργοποίησης (14) συνεχώς, κλείνουν οι υποδοχές (2) και (4) των σιαγόνων κοπής (3) μια φορά, προτού να επιστρέψουν στην πλήρως ανοιχτή θέση και μετά να ακινητοποιηθούν. Αφήστε τον διακόπτη ενεργοποίησης (14) ελεύθερο και πατήστε τον εκ νέου, για να αρχίσετε την επόμενη σειρά κοπής.

##

Το συμπαραδιδόμενο κλειδί εσωτερικού εξαγώνου (8) μπορεί να αποθηκευτεί με ασφάλεια στο ηλεκτρικό εργαλείο. Για να πάρετε το κλειδί εσωτερικού εξαγώνου, αφαιρέστε την μπαταρία και τραβήξτε το κλειδί εσωτερικού εξαγώνου προς τα έξω. Μετά τη χρήση φυλάξτε το κλειδί εσωτερικού εξαγώνου ξανά στο ηλεκτρικό εργαλείο και τοποθετήστε την μπαταρία.

##

Το φως εργασίας (16) καθιστά δυνατό τον φωτισμό της περιοχής εργασίας σε περίπτωση δυσμενών συνθηκών φωτισμού.

Προσοχή: Μην κοιτάζετε απευθείας μέσα στη λάμπα!

Πατήστε τον διακόπτη ενεργοποίησης (14) μόνο ελαφρά, για να ενεργοποιήσετε το φως εργασίας (16) χωρίς παράλληλα να ενεργοποιήσετε τον κινητήρα. Πατήστε τον διακόπτη ενεργοποίησης εντελώς, όταν θέλετε να κόψετε την κοχλιοτομημένη ράβδο. Το φως εργασίας ενεργοποιείται αυτόματα κατά τη διάρκεια της λειτουργίας. Η λάμπα ανάβει, όσο ο διακόπτη ενεργοποίησης είναι πατημένος. Το φως εργασίας σβήνει περίπου 15 δευτερόλεπτα, αφού αφεθεί ελεύθερος ο διακόπτης ενεργοποίησης.

##

Για να εκτελέσετε κοπές ακριβείας, θέστε τον οδηγό κοχλιοτομημένων ράβδων (5)̈ ανάλογα με τη διάμετρο της κοχλιοτομημένης ράβδου που πρόκειται να κοπεί στη θέση (M6/M8 ή M10/M12).

Πριν από την κοπή, τοποθετήστε την κοχλιοτομημένη ράβδο κάθετα στη γραμμή κοπής (19). Προσέξτε, ώστε τα βήματα του σπειρώματος της κοχλιοτομημένης ράβδου και τα βήματα του σπειρώματος της σταθερής σιαγόνας κοπής να εμπλέκονται μεταξύ τους (βλέπε εικόνα K). Προσέξτε επίσης, ώστε η κοχλιοτομημένη ράβδος να έχει καλή επαφή με τις δύο επιφάνειες του οδηγού της ράβδου (βλέπε εικόνα G) και κρατήστε σταθερά την κοχλιοτομημένη ράβδο σε αυτήν τη θέση. Λόγω της διαδικασίας κοπής δημιουργείται μια δύναμη αντίδρασης, που μπορεί να γείρει την κοχλιοτομημένη ράβδο. Η κλίση της κοχλιοτομημένης ράβδου μπορεί να οδηγήσει σε κακή ποιότητα κοπής, εμπλοκή της κοχλιοτομημένης ράβδου, ζημιά στις σιαγόνες κοπής ή στην κοχλιοτομημένη ράβδο. Γι’ αυτό κρατήστε την κοχλιοτομημένη ράβδο κατά τη διάρκεια της κοπή στον αναφερόμενο προσανατολισμό.

##

Χρησιμοποιείτε τον οδηγό βάθους (10), όταν θέλετε να κόψετε κοχλιοτομημένες ράβδους του ίδιου μήκους ή όταν θέλετε να κόψετε κοχλιοτομημένες ράβδους με μια ορισμένη προεξοχή από μια επιφάνεια.
Πατήστε το πλήκτρο (9) και εισάγετε τον οδηγός βάθους. Προσέξτε, ώστε η οδοντωτή πλευρά του οδηγού βάθους είναι στραμμένη προς την οδοντωτή πλευρά του πλήκτρου. Ο οδηγός βάθους(10) διαθέτει δύο κλίμακες μέτρησης (χιλιοστά και ίντσες). Μπορείτε να γυρίσετε τον οδηγό βάθους (10) αναστροφή, για να χρησιμοποιήσετε την επιθυμητή κλίμακα. Ευθυγραμμίστε την τιμή του επιθυμητού μήκους σας στον οδηγό βάθους (10) στην επιφάνεια αναφοράς του οδηγού βάθους (11) (βλέπε εικόνα I). Για την ασφάλιση του οδηγού βάθους, αφήστε το πλήκτρο (9) ξανά ελεύθερο.

Μη μεταφέρετε το ηλεκτρικό εργαλείο από τον οδηγό βάθους (10). Σε διαφορετική περίπτωση το ηλεκτρικό εργαλείο μπορεί να πέσει κάτω και να προκληθούν ατυχήματα και/ή ζημιά στο ηλεκτρικό εργαλείο.