# Saugos nuorodos dirbantiems su srieginių strypų pjaustytuvais

Dirbkite su apsauginiais akiniais. Jie apsaugos akis nuo atskilusių medžiagos dalelių.

Rankas laikykite toliau nuo sriegiamosios galvutės ir judančių dalių. Pjovimo mechanizmas gali įtraukti pirštus ir sunkiai sužaloti.

- Veidą laikykite toliau nuo pjovimo mechanizmo. Pjaunant gali išlėkti srieginio strypo atskilusios dalys ir sužaloti.

- Neapdorokite medžiagų, kuriomis teka elektros srovė, ir laikykite elektrinį įrankį už izoliuotų rankenų. Dėl kontakto su medžiaga, kuria teka elektros srovė, metalinėse prietaiso dalyse taip pat gali atsirasti įtampa, todėl kyla elektros smūgio pavojus.

- Dirbdami su srieginiais strypais mūvėkite pirštines. Ruošinio briaunos ir drožlės yra aštrios, o iškart po apdirbimo gali būti dar karštos.

- Įtvirtinkite ruošinį. Tvirtinimo įranga arba spaustuvais įtvirtintas ruošinys yra užfiksuo‌jamas žymiai patikimiau nei laikant ruošinį ranka.

- Norint saugiai dirbti su ilgais ir dideliais srieginiais strypais, elektrinį įrankį, naudojantis atraminiais paviršiais, galima padėti ant horizontalaus paviršiaus. Jį įveržti spaustuvuose arba įtvirtinti darbastalyje draudžiama.

- Nedėkite elektrinio įrankio ant ruošinio drožlių. Elektrinis įrankis gali būti pažeistas ir jis gali sugesti.

- Dirbdami visada tvirtai stovėkite, ypač atlikdami darbus aukščiau. Pjaudami ir baigę pjauti tvirtai laikykite srieginį strypą, kad išvengtumėte nupjauto srieginio strypo kritimo. Nupjautas srieginis strypas gali sunkiai sužaloti asmenis.

- Atlikdami darbus aukščiau, tinkamai pritvirtinkite elektrinį įrankį apsaugos nuo kritimo įranga ir įsitikinkite, kad žemiau darbo zonos nėra žmonių. Atlikdami darbus virš galvos, dėvėkite galvos apsaugos priemones. Tokiu atveju, netikėtai nukritus elektriniam įrankiui išvengsite materialinės žalos ir asmenų sužalojimo.

- Pažeidus akumuliatorių ar netinkamai jį naudojant, gali išsiveržti garų. Akumuliatorius gali užsidegti arba sprogti. Išvėdinkite patalpą ir, jei nukentėjote, kreipkitės į gydytoją. Šie garai gali sudirginti kvėpavimo takus.

- Neatidarykite akumuliatoriaus ir nedarykite jokių jo pakeitimų. Galimas trumpojo sujungimo pavojus.

- Aštrūs daiktai, pvz., vinys ar atsuktuvai, arba išorinė jėga gali pažeisti akumuliatorių. Dėl to gali įvykti vidinis trumpasis jungimas ir akumuliatorius gali sudegti, pradėti rūkti, sprogti ar perkaisti.

- Akumuliatorių naudokite tik gamintojo gaminiuose. Tik taip apsaugosite akumuliatorių nuo pavojingos per didelės apkrovos.

| Saugokite akumuliatorių nuo karščio, pvz., taip pat ir nuo ilgalaikio saulės spindulių poveikio, ugnies, nešvarumų, vandens ir drėgmės. Iškyla sprogimo ir trumpojo jungimo pavojus.