# Συναρμολόγηση των σιαγόνων κοπής (βλέπε εικόνες A−E)

Συναρμολογείτε τις σιαγόνες κοπής (3) πάντοτε με τον σωστό προσανατολισμό και άψογα ασφαλισμένες. Η λανθασμένη ή χαλαρή προσάρτηση μπορεί να προκαλέσει τη θραύση των σιαγόνων κοπής, πράγμα που μπορεί να οδηγήσει σε τραυματισμούς ατόμων από τα εκσφενδονιζόμενα θραύσματα (βλέπε εικόνα A).

Απομακρύνετε τα ενδεχομένως υπάρχοντα γρέζια με μια λίμα από τις σιαγόνες κοπής (3).

Χρησιμοποιείτε πάντοτε ένα ζεύγος σιαγόνων κοπής (3). Αυτό αποτελείται από μια σιαγόνα κοπής που φέρει μια κουκκίδα και μια σιαγόνα κοπής που φέρει δύο κουκκίδες (βλέπε εικόνα D). Το ζεύγος των σιαγόνων κοπής μπορεί να εναλλάσσεται μεταξύ της κινούμενης υποδοχής (2) και της σταθερής υποδοχής (4).

Ελέγξτε, εάν οι υποδοχές (2) και (4) των σιαγόνων κοπής (3) είναι εντελώς ανοιχτές. Εάν αυτό δε συμβαίνει, τοποθετήστε την μπαταρία και πατήστε τον διακόπτη ενεργοποίησης (14), μέχρι να ανοίξουν εντελώς οι υποδοχές. Αφαιρέστε την μπαταρία ξανά.

Θέστε τον διακόπτη επιλογής λειτουργία (13) στη θέση ασφάλισης (βλέπε εικόνα C).

Ξεβιδώστε τις βίδες (18) με το συμπαραδιδόμενο κλειδί εσωτερικού εξαγώνου (8).

Τοποθετήαστε τις σιαγόνες κοπής (3) στη σωστή θέση στις υποδοχές (2) και (4). Ασφαλίστε τις σιαγόνες κοπής (3) ξανά με τις βίδες (18).

Υπόδειξη: Το ζεύγος σιαγόνων κοπής (3) μπορεί να βιδωθεί στο ηλεκτρικό εργαλείο μόνο, όταν οι επισημασμένες μετωπικές πλευρές είναι στραμμένες η μία προς την άλλη. Ο προσανατολισμός των σιαγόνων κοπής πρέπει να είναι σύμφωνα με το μέγεθος του σπειρώματος που πρόκειται να κοπεί (βλέπε εικόνα D).