# Sikkerhedsanvisninger for gevindstangsklipper

Brug sikkerhedsbriller. Så beskytter du dine øjne mod splintrende partikler.

Hold hænderne væk fra klippebakkerne og de bevægelige dele. Klippemekanismen kan gribe fat i fingrene og medføre alvorlige kvæstelser.

- Hold dit ansigt på afstand af klippemekanismen. Ved klipning kan stykker af gevindstangen blive slynget væk og medføre kvæstelser.

- Arbejd ikke på strømførende materiale, og hold elværktøjet i de isolerede gribeflader. Kontakt med spændingsførende materiale kan også sætte apparatets metaldele under spænding og føre til elektrisk stød.

- Brug handsker ved bearbejdning af gevindstænger. Kanterne på og spåner fra emnet er skarpe og kan være meget varme lige efter bearbejdningen.

- Fastgør emnet. Et emne holdes bedre fast med spændeanordninger eller skruestik end med hånden.

- For at opnå sikker bearbejdning af lange eller store gevindstænger kan elværktøjet placeres på en vandret overflade ved hjælp af støttefladerne. Det må ikke fastspændes i en skruestik eller fastgøres på en arbejdsbænk.

- Læg ikke el-værktøjet på spånerne fra emnet. Det kan medføre skader og fejl i el-værktøjet.

- Sørg for at stå sikkert, især når der arbejdes i en hævet position. Hold fast i gevindstangen, mens og efter at den klippes over, for at forhindre at den afklippede gevindstang falder ned. En afklippet gevindstang kan medføre alvorlige personskader.

- Når der arbejdes med el-værktøjet på højtbeliggende steder, skal du sikre det tilstrækkeligt med faldsikringsudstyr, ligesom du skal sikre, at der ikke befinder sig personer under arbejdsområdet. Bær altid hjelm ved arbejde over hovedhøjde. På den måde kan du undgå kvæstelser og tingsskade, hvis el-værktøjet tabes.

- Beskadiges akkuen, eller bruges den forkert, kan der sive dampe ud. Akkuen kan antændes eller eksplodere. Tilfør frisk luft, og søg læge, hvis du føler dig utilpas. Dampene kan irritere luftvejene.

- Akkuen må ikke ændres eller åbnes. Fare for kortslutning.

- Akkuen kan blive beskadiget af spidse genstande som f.eks. søm eller skruetrækkere eller ydre kraftpåvirkning. Der kan opstå indvendig kortslutning, så akkuen kan antændes, ryge, eksplodere eller overophedes.

- Brug kun akkuen i produkter fra producenten. Kun på denne måde beskyttes batteriet mod farlig overbelastning.

| Beskyt akkuen mod varme (f.eks. også mod varige solstråler, brand, snavs, vand og fugtighed). Der er risiko for eksplosion og kortslutning.