# Uvedenie do prevádzky

##

- Keď elektrické náradie nepoužívate, prepnite prepínač (13) vždy do zaistenej polohy .

- Pred spustením skontrolujte správnu polohu prepínača (13).

- Nehýbte prepínačom (13), keď je spúšťací spínač (14) stlačený. Môže to spôsobiť poškodenie elektrického náradia.

Pre spustenie rezania nastavte prepínač (13) do polohy rezania (poloha a, ) a stlačte spúšťací spínač (14). Ak chcete otočiť smer pohybu, nastavte prepínač (13) do opačnej polohy (poloha b, ) a pri stláčaní spúšťacieho spínača držte prepínač stlačený v tejto polohe. Keď prepínač a spúšťací spínač uvoľníte, elektrické náradie sa samočinne prepne do zaistenej polohy . Ak spúšťací spínač (14) trvalo stláčate, prejde elektrické náradie celý cyklus a automaticky sa zastaví v úplne otvorenej polohe. Na zaistenie spúšťacieho spínača (14) nastavte prepínač (13) na zaistenú polohu . V tejto polohe nemožno spúšťací spínač (14) stlačiť.

Upozornenie: Pri zmene smeru pohybu nerežte žiadne závitové tyče! Spôsobí to poškodenie elektrického náradia. Elektrické náradie spúšťajte v opačnom smere pohybu iba pri chode naprázdno a ak chcete závitové čeľuste (3) úplne otvoriť.

Upozornenie: Keď po rezaní uvoľníte spúšťací spínač (14), kým sa závitové čeľuste (3) otvárajú, a prepínač (13) nastavíte do opačnej polohy, závitové čeľuste sa zatvoria. Ak spúšťací spínač znova stlačíte, znova sa otvoria.

##

Na vedení závitovej tyče (5) nastavte veľkosť závitu rezanej závitové tyče. Tým sa presunie príložná plocha M6/M8 a M10/M12 pre závitovú tyč do správnej polohy.
Závitovú tyč založte pred stlačením spúšťacieho spínača (14) tak, aby sa stúpanie závitu zhodovalo so stúpaním závitu závitovej čeľuste (3) stacionárneho uchytenia (4). Nesprávne nasmerovanie stúpania závitu môže spôsobiť zlomenie závitových čeľustí (3) a zranenie spôsobené vymrštenými úlomkami alebo môže poškodiť závit závitovej tyče, takže nebude možné naskrutkovať žiadnu maticu.
Pred rezaním umiestnite závitovú tyč v pravom uhle k línii rezu (19) (pozri obrázok G) a dbajte na to, aby bola závitová tyč v správnom kontakte s predtým nastaveným vedením tyče.
Pri spúšťaní rezania skontrolujte, či je prepínač (13) v polohe rezania (poloha a, , pozri obrázok C) a držte stlačený spúšťací spínač (14). Závitová čeľusť na pohyblivom uchytení (2) sa prekryje so závitovou čeľusťou na stacionárnom uchytení (4) a vráti sa naspäť. Ak spúšťací spínač (14) uvoľníte pred dokončením rezu, závitové čeľuste (3) sa zastavia.

Upozornenie: Ak režete závitovú tyč z tvárneho kovu, ako napr. nehrdzavejúca oceľ, môžu na konci rezu vznikať ostrapky. V takom prípade odstráňte ostrapky pilníkom.

##

Keď držíte spúšťací spínač (14) trvalo stlačený, uchytenia (2) a (4) závitových čeľustí (3) sa raz zatvoria, a potom sa vrátia do úplne otvorenej polohy a zostanú stáť. Spúšťací spínač (14) uvoľnite a potom ho znova stlačte, ak chcete začať ďalšie rezanie.

##

Dodaný kľúč s vnútorným šesťhranom (8) možno bezpečne odložiť v elektrickom náradí, aby sa nestratil. Ak chcete kľúč s vnútorným šesťhranom vybrať, odoberte akumulátor a kľúč s vnútorným šesťhranom vytiahnite. Po použití kľúč s vnútorným šesťhranom opäť uložte v elektrickom náradí a založte akumulátor.

##

Pracovné svetlo (16) umožňuje osvetlenie pracovnej oblasti pri nepriaznivých svetelných podmienkach.

Pozor: Nepozerajte priamo do svietidla!

Stlačte spúšťací spínač (14) iba mierne, ak chcete zapnúť iba pracovné svetlo (16) bez zapnutia motora. Ak chcete rezať závitové tyče, spúšťací spínač stlačte úplne. Pracovné svetlo sa počas prevádzky automaticky zapne. Svietidlo svieti, kým je spúšťací spínač stlačený. Pracovné svetlo zhasne približne 15 sekúnd po uvoľnení spúšťacieho spínača.

##

Aby ste urobili presné rezy, presuňte vedenie závitovej tyče (5)̈ podľa priemeru rezanej závitovej tyče do príslušnej polohy (M6/M8 alebo M10/M12).

Pred rezaním umiestnite závitovú tyč kolmo na líniu rezu (19). Dbajte na to, aby stúpania závitu závitovej tyče a stúpania závitu stacionárnej závitovej čeľuste do seba zapadali (pozri obrázok K). Dbajte tiež na to, aby bola závitová tyč v správnom kontakte s oboma plochami vedenia tyče (pozri obrázok G) a závitovú tyč pevne držte v tejto polohe. Pri rezaní vzniká reakčná sila, ktorá môže závitovú tyč preklopiť. Preklopenie závitovej tyče môže spôsobiť zlú kvalitu rezu, zablokovanie závitovej tyče, poškodenie závitových čeľustí alebo závitovej tyče. Preto počas rezania držte závitovú tyč v opísanej polohe.

##

Hĺbkový doraz (10) používajte, keď chcete rezať závitové tyče rovnakej dĺžky alebo keď chcete rezať závitové tyče so stanoveným presahom nad plochou.
Stlačte tlačidlo (9) a zasuňte hĺbkový doraz. Dávajte pritom pozor na to, aby ozubená strana hĺbkového dorazu smerovala k ozubenej strane tlačidla. Hĺbkový doraz (10) obsahuje dve meracie stupnice (milimetre a palce). Hĺbkový doraz (10) môžete otočiť a používať želanú stupnicu. Zarovnajte hodnotu želanej dĺžky na hĺbkovom doraze (10) s referenčnou plochou hĺbkového dorazu (11) (pozri obrázok I). Na aretáciu hĺbkového dorazu tlačidlo (9) opäť uvoľnite.

Nenoste elektrické náradie za hĺbkový doraz (10). Elektrické náradie môže spadnúť a spôsobiť zranenie osôb a/alebo poškodenie elektrického náradia.