# Bezbednosna uputstva za sekače sa navojem

Nosite zaštitne naočare. Tako ćete zaštititi oči od čestica materijala koji lete.

Držite ruke dalje od reznih čeljusti i pokretnih delova. Mehanizam za rezanje može da zahvati prste i može da izazove teške povrede.

- Držite lice dalje od mehanizma za rezanje. Tokom rezanja, fragmenti navojne šipke mogu da se odbace i izazovu teške povrede.

- Ne obrađujte materijal koji je pod naponom i držite električni alat za izoliranu površinu za držanje. Kontakt sa materijalom koji je pod naponom može da stavi pod napon i metalne delove uređaja i da dovede do električnog udara.

- Prilikom obrade navojne šipke nosite rukavice. Ivice i strugotine radnog komada su oštre i mogu i dalje biti vruće odmah nakon obrade.

- Obezbedite radni komad. Radni komad koji čvrsto drže zatezni uređaji ili stega sigurniji je nego kada se drži rukom.

- Za sigurnu obradu dugih ili velikih navojnih šipki, električni alat se pomoću podloga za polaganje može postaviti na horizontalnoj površini. Ne sme da se stavi u stegu ili da se pričvrsti za radnu klupu.

- Ne stavljajte električni alat na strugotine radnog komada. Može doći do oštećenja i kvara električnog alata.

- Uvek vodite računa o sigurnom osloncu, posebno kada radite u povišenom položaju. Čvrsto držite navojnu šipku tokom i nakon sečenja kako biste sprečili da isečena navojna šipka padne. Odsečena navojna šipka može izazvati ozbiljne povrede.

- Prilikom radova u višem položaju, osigurajte električni alat adekvatno pomoću zaštite od pada i vodite računa da se u radnom prostoru ne nalaze osobe. Prilikom radova iznad glave nosite zaštitu za glavu. Tako ćete sprečiti materijalnu štetu i povrede osoba, ako električni alat nehotice padne.

- Kod oštećenja i nestručne upotrebe akumulatora može doći do isparavanja. Akumulator može da izgori ili da eksplodira. Uzmite svež vazduh i potražite lekara ako dođe do tegoba. Para može nadražiti disajne puteve.

- Nemojte menjati i otvarati akumulator. Postoji opasnost od kratkog spoja.

- Baterija može da se ošteti oštrim predmetima, kao npr. ekserima ili odvijačima zavrtnjeva ili usled dejstva neke spoljne sile. Može da dođe do internog kratkog spoja i akumulatorska baterija može da izgori, dimi, eksplodira ili da se pregreje.

- Akumulator koristite samo u proizvodima proizvođača. Samo tako se akumulator štiti od opasnog preopterećenja.

| Zaštitite akumulator od izvora toplote, npr. i od trajnog sunčevog zračenja, vatre, prljavštine, vode i vlage. Postoji opasnost od eksplozije i kratkog spoja.