# Keermestatud varda lõikuri ohutusjuhised

Kandke kaitseprille. Need kaitsevad teie silmi materjalikildude eest.

Hoidke oma käed lõikepakkidest ja liikuvatest osadest eemal. Sõrmed võivad lõikemehhanismi vahele jääda ja saada tõsiseid vigastusi.

- Hoidke oma nägu lõikemehhanismist eemal. Lõikamise ajal võivad keermestatud varda murdunud tükid eemale paiskuda ja vigastusi põhjustada.

- Ärge töödelge pinge all olevat materjali ja hoidke elektrilist tööriista isoleeritud haardepindadest. Kontakt pinge all oleva materjaliga võib pingestada ka seadme metallosad ja põhjustada elektrilöögi.

- Kandke keermestatud varraste töötlemisel kindaid. Töödeldava detaili servad ja laastud on teravad ja võivad olla vahetult pärast töötlemist veel kuumad.

- Kinnitage töödeldav toorik. Kinni‌tus‌sead‌mete või kruus‌tangidega kinnitatud toorik püsib kindlamalt kui kä‌ega hoides.

- Pikkade või suurte keermestatud varraste ohutuks töötlemiseks võib asetada elektrilise tööriista toetuspindade abil horisontaalsele pinnale. Seda ei tohi kinnitada kruustangide vahele ega tööpingi külge.

- Ärge asetage elektrilist tööriista töödeldava detaili laastudele. See võib põhjustada elektrilise tööriista kahjustuse või rikke.

- Jälgige alati, et asend oleks stabiilne, eelkõige kõrgustes töötades. Hoidke keermestatud varrast lõikamise ajal ja järel kinni, et takistada äralõigatud keermestatud varda allakukkumist. Äralõigatud keermestatud varras võib põhjustada tõsiseid inimvigastusi.

- Kindlustage elektriline tööriist kõrgustes töötamisel piisavalt kukkumiskaitsevahenditega ja jälgige, et tööpiirkonna all ei viibiks inimesi. Kandke pea kohal tehtavate tööde korral peakaitsevahendit. Nii võite vältida elektrilise tööriista kogemata allakukkumisel materiaalset kahju ja inimvigastusi.

- Aku vigastamise ja ebaõige käsitsemise korral võib akust eralduda aure. Aku võib põlema süttida või plahvatada. Õhutage ruumi, halva enesetunde korral pöörduge arsti poole. Aurud võivad ärritada hingamisteid.

- Ärge muutke ega avage akut. On lühiseoht.

- Teravad esemed, näiteks naelad või kruvikeerajad, samuti löögid, põrutused jmt võivad akut kahjustada. Akukontaktide vahel võib tekkida lühis ja aku võib süttida, suitsema hakata, plahvatada või üle kuumeneda.

- Kasutage akut ainult valmistaja toodetes. Ainult sellisel juhul on aku kaitstud ohtliku ülekoormuse eest.

| Kaitske akut kuumuse, sealhulgas pideva päikesekiirguse eest, samuti tule, mustuse, vee ja niiskuse eest. Plahvatus- ja lühiseoht.