# Montáž závitových čeľustí (pozri obrázky A−E)

Závitové čeľuste (3) montujte vždy so správnou orientáciou a bezchybne ich zaistite. Nesprávne alebo voľné upevnenie môže spôsobiť zlomenie závitových čeľustí, čo môže viesť k zraneniu spôsobenému vymrštenými úlomkami (pozri obrázok A).

Prípadne prítomné ostrapky odstráňte zo závitových čeľustí (3) pilníkom.

Vždy používajte pár závitových čeľustí (3). Ten sa skladá z jednej závitovej čeľuste označenej bodkou a jednej závitovej čeľuste označenej dvomi bodkami (pozri obrázok D). Pár závitových čeľustí možno upnúť alternatívne medzi pohyblivé uchytenie (2) a stacionárne uchytenie (4).

Skontrolujte, či je uchytenie (2) a (4) závitových čeľustí (3) úplne otvorené. Ak tomu tak nie je, založte akumulátor a spúšťací spínač (14) držte stlačený dovtedy, kým uchytenia nie sú úplne otvorené. Akumulátor opäť odoberte.

Nastavte prepínač (13) do polohy zaistenia (pozri obrázok C).

Vyskrutkujte skrutky (18) dodaným kľúčom s vnútorným šesťhranom (8).

Nasaďte závitové čeľuste (3) v správnej polohe do uchytení (2) a (4). Závitové čeľuste (3) opäť zaistite skrutkami (18).

Upozornenie: Pár závitových čeľustí (3) možno do elektrického náradia naskrutkovať iba vtedy, keď sú čelné strany s textom otočené k sebe. Orientácia závitových čeľustí musí zodpovedať veľkosti rezaného závitu (pozri obrázok D).