# Fastgørelse af faldsikring (se billede B)

Bemærk: For at sikre el-værktøjet, så det ikke falder ned, skal du anvende en faldsikring (22), som er egnet til systemets vægt. Faldsikringen må have en længde på maks. 1,1 m. Vær opmærksom på det tilladte fastgørelsesområde (21) på el-værktøjet.

Som faldsikring bør du så vidt muligt anvende en båndslynge fastgjort med ankerstik eller en faldsikring med støddæmper.

Følg altid den medfølgende brugsanvisning, når du fastgør faldsikringen (22).

- Fastgør altid den modsatte side af faldsikringen til en stabil struktur (f.eks. en bygning eller et stillads) og aldrig til brugeren selv.
  Faldsikringsudstyret skal være frit bevægeligt og må kun fastgøres til det faste anslagspunkt (23) og inden for det tilladte fastgørelsesområde (21) på el-værktøjet.
  Vælg det faste anslagspunkt (23) på en sådan måde, at el-værktøjet i tilfælde af et uheld kan falde frit ned i faldsikringen uden at vikle sig om brugeren eller udsætte denne for fare.

Læg løkken på faldsikringen (22) gennem håndtaget (17), og før enden med karabinhagen gennem løkken. Kontrollér, når du strammer løkken til, at den ligger korrekt i fastgørelsesområdet (21) og ikke er snoet. Kontrollér faldsikringen, og at den er fastgjort korrekt på el-værktøjet samt på anslagspunktet (23) før enhver anvendelse.