# Uporaba

##

- Ko električnega orodja ne uporabljate, preklopno stikalo (13) vedno pomaknite v položaj za zaklep .

- Pred vklopom se prepričajte, da je preklopno stikalo (13) v pravilnem položaju.

- Preklopnega stikala (13) ne premikajte, ko držite sprožilno stikalo (14). To lahko poškoduje električno orodje.

Za začetek rezanja preklopno stikalo (13) pomaknite v položaj za rezanje (položaj a, ) in pritisnite sprožilno stikalo (14). Za spremembo smeri preklopno stikalo (13) pomaknite v položaj za spremembo smeri (položaj b, ) in preklopno stikalo držite v tem položaju, pri tem pa držite sprožilno stikalo. Če preklopno stikalo in sprožilno stikalo izpustite, električno orodje samodejno preklopi v položaj za zaklep . Če sprožilno stikalo (14) neprekinjeno držite, električno orodje do konca izvede en cikel in se nato samodejno ustavi v povsem razprtem položaju. Za zaklep sprožilnega stikala (14) preklopno stikalo (13) pomaknite v položaj za zaklep . V tem položaju sprožilnega stikala (14) ni mogoče pritisniti.

Opomba: navojnih palic ne režite, če je smer gibanja obrnjena! To lahko poškoduje električno orodje. Električno orodje lahko uporabljate z obratno smerjo gibanja le, če deluje v prostem teku in če želite povsem razpreti rezalni čeljusti (3).

Opomba: če sprožilno stikalo (14) po zaključku rezanja izpustite, ko se rezalni čeljusti (3) odpirata, in preklopno stikalo (13) pomaknete v položaj za spremembo smeri, se rezalni čeljusti zapreta. Rezalni čeljusti se znova razpreta, ko znova pritisnete sprožilno stikalo.

##

Na vodilu za navojne palice (5) nastavite velikost navojne palice, ki jo želite prerezati. S tem se naležna površina M6/M8 in M10/M12 za navojno palico pomakne v pravilni položaj.
Navojno palico pred pritiskom sprožilnega stikala (14) vstavite tako, da se njen navoj ujema z navojem na rezalni čeljusti (3), vpeti v nepremično držalo (4). Napačno usmerjen navoj lahko povzroči zlom rezalnih čeljusti (3) in telesne poškodbe zaradi letečih odlomljenih kosov ali poškoduje navoj navojne palice, zaradi česar nanjo ne bo mogoče priviti matice.
Navojno palico pred rezanjem vstavite pravokotno glede na linijo reza (19) (glejte sliko G) in pri tem pazite, da se navojna palica dobro prilega predtem vstavljenemu vodilu za palico.
Pred začetkom rezanja se prepričajte, da je preklopno stikalo (13) v položaju za rezanje (položaj a, , glejte sliko C), in pridržite sprožilno stikalo (14). Rezalna čeljust v premičnem držalu (2) se prekrije z rezalno čeljustjo v nepremičnem držalu (4) in se nato vrne v izhodiščni položaj. Če sprožilno stikalo (14) izpustite, preden se rez zaključi, rezalni čeljusti (3) obstaneta.

Opomba: če režete navojne palice iz duktilnega materiala, npr. nerjavnega jekla, je mogoče, da odrezan rob ne bo gladek. Morebitne nepravilnosti odstranite s pilo.

##

Če sprožilno stikalo (14) neprekinjeno držite, se držali (2) in (4) rezalnih čeljusti (3) enkrat zapreta, nato pa se vrneta v povsem razprti položaj in se nato ustavita. Za začetek naslednjega cikla izpustite sprožilno stikalo (14) in ga znova pritisnite.

##

Priloženi šestrobi ključ (8) lahko shranite v električnem orodju, da ga ne izgubite. Šestrobi ključ odstranite tako, da odstranite akumulatorsko baterijo in ga izvlečete. Po uporabi šestrobi ključ znova vstavite v električno orodje in znova vstavite akumulatorsko baterijo.

##

Z delovno lučko (16) lahko osvetlite delovno območje pri neugodnih svetlobnih razmerah.

Previdno: ne glejte neposredno v lučko!

Sprožilno stikalo (14) rahlo pritisnite, da vklopite delovno lučko (16), ne da bi pri tem vklopiti motor. Sprožilno stikalo pritisnite do konca, če želite rezati navojne palice. Delovna lučka se med uporabo orodja samodejno vklopi. Lučka sveti, dokler držite sprožilno stikalo. Delovna lučka ugasne pribl. 15 sekund po izpustitvi sprožilnega stikala.

##

Za natančne reze vodilo za navojne palice (5)̈ postavite v pravilni položaj glede na premer navojne palice, ki jo želite prerezati (M6/M8 ali M10/M12).

Navojno palico pred rezanjem postavite pravokotno na linijo reza (19). Pri tem pazite, da se navoj navojne palice ujema z navojem nepremične rezalne čeljusti (glejte sliko K). Poskrbite, da se navojna palica dobro prilega obema površinama vodila za palico (glejte sliko G), in navojno palico trdno držite v tem položaju. Med rezanjem nastane reakcijska sila, zaradi katere se lahko navojna palica prevrne. Zaradi prevrnjene navojne palice je lahko rez slabši, navojna palica se lahko uklešči ali pa se poškodujeta rezalni čeljusti ali navojna palica. Zato navojno palico med rezanjem držite v opisanem položaju.

##

Omejevalnik globine (10) uporabite, če želite rezati navojne palice iste dolžine in če jih želite prirezati na določeno dolžino glede na določeno površino.
Pritisnite tipko (9) in vstavite omejevalnik globine. Pri tem pazite, da je nazobčana stran omejevalnika globine obrnjena proti nazobčani strani tipke. Na omejevalniku globine (10) sta dve skali (v milimetrih in palcih). Omejevalnik globine (10) lahko obrnete tako, da vidite želeno skalo. Želeno dolžino omejevalnika globine (10) uskladite z referenčno površino omejevalnika globine (11) (glejte sliko I). Za zaklep omejevalnika globine znova izpustite tipko (9).

Električnega orodja ne prenašajte za omejevalnik globine (10). Električno orodje lahko pri tem pade na tla in povzroči telesne poškodbe in/ali škodo na električnem orodju.