# การติดตั้งก้ามตัด (ดูภาพประกอบ A−E)

โปรดติดตั้งก้ามตัด (3) ในทิศทางที่ถูกต้องและยึดเข้าล็อคอย่างเหมาะสมเสมอ การติดตั้งที่ไม่ถูกต้องหรือหลวมอาจทำให้ก้ามตัดแตกหัก และเป็นสาเหตุให้บุคคลได้รับบาดเจ็บจากชิ้นเศษที่กระเด็นออกมาได้ (ดูภาพประกอบ A)

กำจัดเศษตัดที่อาจมีอยู่ออกจากก้ามตัด (3) โดยใช้ตะไบ

ใช้ก้ามตัดคู่ (3) เสมอ โดยจะประกอบด้วยก้ามตัดหนึ่งชิ้นที่สังเกตได้จากจุดหนึ่งจุดและก้ามตัดหนึ่งชิ้นที่สังเกตได้จากจุดสองจุด (ดูภาพประกอบ D) ก้ามตัดคู่สามารถสับเปลี่ยนกันได้ระหว่างตัวยึดแบบเคลื่อนที่ได้ (2) กับตัวยึดแบบอยู่กับที่ (4)

ตรวจสอบให้แน่ใจว่าตัวยึด (2) และ (4) ของก้ามตัด (3) เปิดออกจนสุด หากไม่เป็นเช่นนั้น ให้ใส่แบตเตอรี่เข้าไปและกดสวิตช์สั่งงาน (14) จนกระทั่งตัวยึดเปิดออกจนสุด นำแบตเตอรี่ออกอีกครั้ง

ตั้งสวิตช์ปรับ (13) ไปที่ตำแหน่งล็อค (ดูภาพประกอบ C)

ขันสกรู (18) ออกมาโดยใช้ประแจเบ้าหกเหลี่ยม (8) ที่มีให้ในชุด

ใส่ก้ามตัด (3) เข้าในตัวยึด (2) และ (4) ให้อยู่ในตำแหน่งที่ถูกต้อง ยึดก้ามตัด (3) ให้เข้าล็อคอีกครั้งโดยใช้สกรู (18)

หมายเหตุ: ก้ามตัดคู่ (3) สามารถยึดสกรูเข้าในเครื่องมือไฟฟ้าได้ต่อเมื่อด้านหน้าสัมผัสที่มีป้ายแสดงกำกับอยู่หันเข้าหากัน การวางทิศทางของก้ามตัดต้องสอดคล้องกับขนาดเกลียวที่จะตัด (ดูภาพประกอบ D)