# Sigurnosne napomene za rezače navojnih šipki

Nosite zaštitne naočale. Time ćete zaštiti oči od krhotina čestica materijala.

Ruke držite dalje od reznih čeljusti i pomičnih dijelova. Rezni mehanizam može zahvatiti prste i prouzročiti teške ozljede.

- Lice držite dalje od reznog mehanizma. Tijekom rezanja mogu se odbaciti odlomljeni komadići navojne šipke i prouzročiti ozljede.

- Nemojte obrađivati materijal pod naponom i držite električni alat samo na izoliranim površinama zahvata. Kontakt s materijalom pod naponom mogao bi staviti pod napon metalne dijelove alata i prouzročiti strujni udar.

- Nosite rukavice pri obradi navojnih šipki. Rubovi i strugotine izratka su oštri i neposredno nakon obrade mogu biti još vrući.

- Osigurajte izradak. Izradak stegnut pomoću stezne naprave ili škripca sigurnije će se držati nego s vašom rukom.

- Za sigurnu obradu dugih ili velikih navojnih šipki možete odložiti električni alat pomoću površina nalijeganja na vodoravnu površinu. Ne smije se pritegnuti u škripcu ili učvrstiti na radni stol.

- Ne odlažite električni alat na strugotine izratka. To može uzrokovati oštećenje i kvar električnog alata.

- Uvijek pazite na siguran i stabilan položaj tijela prvenstveno tijekom radova na povišenom položaju. Držite navojnu šipku tijekom i nakon rezanja kako biste izbjegli pad odrezane navojne šipke. Odrezana navojna šipka može uzrokovati ozbiljne ozljede.

- Kada radite na povišenom položaju, dovoljno osigurajte električni alat sredstvima za osiguranje od pada i pazite da se osobe ne zadržavaju ispod područja rada. Nosite zaštitu za glavu kada radite iznad glave. Na taj način možete izbjeći materijalne štete i ozljede ako električni alat nenamjerno padne.

- U slučaju oštećenja i nestručne uporabe aku-ba‌terije mogu se pojaviti pare. Aku-baterija može izgorjeti ili eksplodirati. Dovedite svježi zrak i u slučaju potrebe zatražite liječničku pomoć. Pare mogu nadražiti dišne puteve.

- Ne mijenjajte i ne otvarajte aku-bateriju. Postoji opasnost od kratkog spoja.

- Oštrim predmetima kao što su npr. čavli, odvijači ili djelovanjem vanjske sile aku-baterija se može oštetiti. Može doći do unutrašnjeg kratkog spoja i aku-baterija može izgorjeti, razviti dim, eksplodirati ili se pregrijati.

- Aku-bateriju koristite samo u proizvodima proizvođača. Samo na ovaj način je aku-baterija zaštićena od opasnog preopterećenja.

| Zaštitite aku-bateriju od vrućine, npr. također od stalnog sunčevog zračenja, vatre, prljavštine, vode i vlage. Postoji opasnost od eksplozije i kratkog spoja.