# Punerea în funcţiune

##

- Atunci când nu utilizezi scula electrică, selectorul (13) trebuie să se afle întotdeauna în poziţia de blocare .

- Înainte de a începe lucrul, asigură-te că selectorul (13) se află în poziţia corectă.

- Nu mişca selectorul (13) atunci când comutatorul de declanşare (14) este acţionat. În caz contrar, scula electrică s-ar putea deteriora.

Pentru pornirea regimului de tăiere, adu selectorul (13) în poziţia de tăiere (poziţia a, ), iar apoi acţionează comutatorul de declanşare (14). Pentru a inversa direcţia de deplasare, adu selectorul (13) în poziţia de inversare (poziţia b, ) şi menţine selectorul apăsat în această poziţie în timp ce acţionezi comutatorul de declanşare. Dacă eliberezi selectorul şi comutatorul de declanşare, scula electrică comută automat în poziţia de blocare . Dacă acţionezi continuu comutatorul de declanşare (14), scula electrică parcurge un ciclu complet şi se opreşte automat în poziţia complet deschisă. Pentru a bloca comutatorul de declanşare (14), adu selectorul (13) în poziţia de blocare . În această poziţie, comutatorul de declanşare (14) nu poate fi acţionat.

Observaţie: Nu tăia tije filetate atunci când direcţia de deplasare este inversată! În caz contrar, scula electrică se va deteriora. Utilizează scula electrică in direcţia de deplasare în sens invers numai în timpul funcţionării în gol şi pentru a deschide complet fălcile de tăiere (3).

Observaţie: Dacă, după încheierea procesului de tăiere, eliberezi comutatorul de declanşare (14) în timp ce fălcile de tăiere (3) se deschid, iar apoi aduci selectorul (13) în poziţia de inversare, fălcile de tăiere se închid. Acestea se redeschid în momentul în care acţionezi din nou comutatorul de declanşare.

##

Reglează mărimea filetului tijei filetate care trebuie să fie tăiată la ghidajul pentru tija filetată (5). Astfel, suprafeţele de sprijin M6/M8 şi M10/M12 pentru tija filetată sunt orientate corect.
Înainte de a acţiona comutatorul de declanşare (14), aşază tija filetată astfel încât paşii filetelor că coincidă cu cei ai fălcii de tăiere (3) a sistemului staţionar de prindere (4). Alinierea incorectă a paşilor filetelor poate duce la ruperea fălcilor de tăiere (3) şi poate provoca răniri din cauza fragmentelor desprinse şi proiectate în jur sau poate duce la deteriorarea filetului tijei filetate, astfel încât să nu mai poată fi înşurubată nicio piuliţă.
Înainte de tăiere, aşază tija filetată în unghi drept faţă de linia de tăiere (19) (consultă imaginea G) şi asigură-te că tija filetată are un contact optim cu ghidajul tijei reglat anterior.
Pentru pornirea regimului de tăiere, asigură-te că selectorul (13) se află în poziţia de tăiere (poziţia a, , consultă imaginea C), şi acţionează continuu comutatorul de declanşare (14). Falca de tăiere de la sistemul mobil de prindere (2) se suprapune peste falca de tăiere de la sistemul staţionar de prindere (4), iar apoi revine. Dacă eliberezi comutatorul de declanşare (14) înainte de încheierea procesului de tăiere, fălcile de tăiere (3) se opresc.

Observaţie: Atunci când tai tije filetate din metal ductil, de exemplu, oţel inoxidabil, la încheierea procesului de tăiere ar putea fi create bavuri. În acest caz, elimină bavurile cu ajutorul unei pile.

##

Dacă acţionezi continuu comutatorul de declanşare (14), sistemele de prindere (2) şi (4) ale fălcilor de tăiere (3) se închid o dată înainte de a reveni în poziţia complet deschisă, iar apoi se opresc. Eliberează comutatorul de declanşare (14), iar apoi acţionează-l din nou, pentru a începe următoarea secvenţă de tăiere.

##

Cheia cu profil hexagonal interior (8) furnizată în pachetul de livrare poate fi depozitată în siguranţă pe scula electrică. Pentru a extrage cheia cu profil hexagonal interior, scoate acumulatorul, iar apoi extrage cheia cu profil hexagonal interior. După utilizare, depozitează cheia cu profil hexagonal interior înapoi în scula electrică, iar apoi introdu acumulatorul.

##

Lampa de lucru (16) permite iluminarea zonei de lucru în condiţii de luminozitate nefavorabilă.

Atenţie: Nu privi direct spre lampă!

Apasă uşor comutatorul de declanşare (14), pentru a conecta lampa de lucru (16) fără a porni motorul. Apasă complet comutatorul de declanşare atunci când vrei să tai tije filetate. Lampa de lucru se aprinde automat în timpul funcţionării sculei electrice. Lampa rămâne aprinsă atât timp cât comutatorul de declanşare este acţionat. Lampa de lucru se stinge după aproximativ 15 secunde de la eliberarea comutatorului de declanşare.

##

Pentru a executa tăieri precise, adu ghidajul pentru tija filetată (5)̈ în poziţie (M6/M8 sau M10/M12), în funcţie de diametrul tijei filetate care trebuie tăiată.

Înainte de tăiere, aşază tija filetată vertical faţă de linia de tăiere (19). Asigură-te că paşii filetelor tijei filetate şi paşii filetelor fălcii de tăiere staţionare se angrenează (consultă imaginea K). De asemenea, asigură-te că tija filetată are un contact oprim cu cele două suprafeţe ale ghidajului tijei (consultă imaginea G) şi menţine ferm tija filetată în această poziţie. În timpul procesului de tăiere este generată o forţă de reacţie care poate înclina tija filetată. Înclinarea tijei filetate poate duce la o calitate necorespunzătoare a tăierii, la blocarea tijei filetate şi la deteriorarea fălcilor de tăiere sau tijei filetate. De aceea, în timpul tăierii, menţine tija filetată orientată conform descrierii.

##

Utilizează limitatorul de reglare a adâncimii (10) atunci când vrei să tai tije filetate de aceeaşi lungime sau atunci când vrei să tai tije filetate cu o proeminenţă definită faţă de o suprafaţă.
Apasă butonul (9) şi introdu limitatorul de reglare a adâncimii. Asigură-te că partea dinţată a limitatorului de reglare a adâncimii este orientată spre partea dinţată a butonului. Limitatorul de reglare a adâncimii (10) este prevăzut cu două scale de măsurare (în milimetri şi în ţoli). Limitatorul de reglare a adâncimii (10) poate fi întors, pentru a utiliza scala dorită. Aliniază valoarea lungimii dorite de pe limitatorul de reglare a adâncimii (10) cu suprafaţa de referinţă a limitatorului de reglare a adâncimii (11) (consultă imaginea I). Pentru a bloca limitatorul de reglare a adâncimii, eliberează din nou butonul (9).

Nu transporta scula electrică ţinând-o de limitatorul de reglare a adâncimii (10). În caz contrar, scula electrică ar putea cădea şi provoca răniri şi/sau s-ar putea deteriora.