# Kukkumiskaitsevahendi kinnitamine (vt joonist B)

Juhis: elektrilise tööriista kukkumise vastu kindlustamiseks tuleb kasutada süsteemkaaluga sobivat kukkumiskaitsevahendit (22). Kukkumiskaitsevahendi maksimumpikkus on 1,1 m. Tingimata järgige lubatud kinnituspiirkonda (21) elektrilisel tööriistal.

Eelistatult kasutage kukkumiskaitsevahendina ankrusõlmega kinnitatud lintsilmust või kukkumistõukeleevendiga kukkumiskaitsevahendit.

Kukkumiskaitsevahendi (22) kinnitamisel järgige tingimata selle kasutusjuhendit.

- Hädavajalik on kinnitada kukkumiskaitsevahendi vastasots stabiilse struktuuri (nt hoone või telling) külge ja mitte kunagi kasutaja enda külge.
  Kukkumiskaitsevahend peab olema vabalt liikuv ja võib olla kinnitatud üksnes fikseeritud tugipunktile (23) ja lubatud kinnituspiirkonnale (21) elektrilisel tööriistal.
  Valige fikseeritud tugipunkt (23) nii, et elektriline tööriist saaks kukkumise korral vabalt kukkumiskaitsevahendisse kukkuda, ilma seejuures ümber kasutaja keerdumata või teda ohustamata.

Pange kukkumiskaitsevahendi (22) silmus läbi käepideme (17) ja juhtige karabiini pool läbi silmuse. Veenduge silmuse kokkutõmbamisel, et see oleks korralikult kinnituspiirkonnas (21) ja ei oleks keerdus. Kontrollige iga kord enne kasutamist kukkumiskaitsevahendit ja selle korralikku kinnitust elektrilisel tööriistal ning tugipunktil (23).