# Drošības noteikumi vītņstieņa griezējam

Nēsājiet aizsargbrilles. Jūsu acis līdz ar to tiek pasargātas no atlecošām materiāla daļiņām.

Turiet seju un rokas tālu prom griešanas spīlēm un no kustīgām daļām. Pirksti var ieķerties griešanas mehānismā un tas var novest pie smagiem savainojumiem.

- Turiet seju tālu prom no griešanas mehānisma. Griešanas laikā var tikt izmesti atlūzuši vītņstieņa fragmenti, un tie var radīt savainojumus.

- Neapstrādājiet zem sprieguma esošus materiālus un turiet elektroinstrumentu aiz izolētajiem rokturiem. Instrumentam skarot spriegumvadošu materiālu, spriegums var nonākt arī uz elektroinstrumenta metāla daļām, kā rezultātā lietotājs var saņemt elektrisko triecienu.

- Darbojoties ar vītņstieņiem, nēsājiet aizsargcimdus. Apstrādājamā priekšmeta malas un skaidas var būt asas un tūlīt pēc apstrādāšanas arī ļoti karstas.

- Nostipriniet apstrādājamo priekšmetu. Iestiprinot apstrādājamo priekšmetu skrūvspīlēs vai citā stiprināju‌ma ierīcē, strādāt ir drošāk, nekā tad, ja tas tiek tu‌rēts ar rokām.

- Lai nodrošinātu drošību, apstrādājot garākus vai lielāka izmēra vītņstieņus, elektroinstrumentu var novietot uz horizontālas virsmas ar atbalsta virsmām. To nedrīkst, piemēram, iestiprināt skrūvspīlēs vai nostiprināt uz darba galda.

- Nenovietojiet elektroinstrumentu uz apstrādājamā priekšmeta sāniem. Tas var izraisīt elektroinstrumenta bojājumus un darbības traucējumus.

- Vienmēr pievērsiet uzmanību tam, vai atrodaties uz droša pamata, jo īpaši, ja strādājat augstākā pozīcijā. Vītņstieni griešanas laikā un pēc tās vienmēr turiet cieši satvertu, lai novērstu nogriezto vītņstieņa posmu nokrišanu. Nogriezti vītņstieņa posmi var izraisīt smagus ievainojumus.

- Strādājot augstākā vietā, pārliecinieties, ka elektroinstruments ir pietiekami drošs pret nokrišanu un ka zem darba zonas neatrodas cilvēki. Veicot darbus virs galvas, lietojiet galvas aizsarlīdzekli. Tādējādi, nejauši nokrītot elektroinstrumentam, jūs varat izvairīties no savainojumiem un traumām.

- Bojājuma vai nepareizas lietošanas rezultātā akumulators var izdalīt kaitīgus izgaro‌jumus. Akumulators var aizdegties vai sprāgt. ielaidiet telpā svaigu gaisu un smagākos gadījumos meklējiet ārsta palīdzību. Izgaroju‌mi var izraisīt elpošanas ceļu kairinājumu.

- Neatveriet akumulatoru un neveiciet tam nekādas modifikācijas. Pastāv īsslēguma risks.

- Iedarbojoties uz akumulatoru ar smailu priekšmetu, piemēram, ar naglu vai skrūvgriezi, kā arī ārēja spēka iedarbības rezultātā akumulators var tikt bojāts. Tas var radīt iekšēju īsslēgumu, kā rezultātā akumulators var aizdegties, dūmot, eksplodēt vai pārkarst.

- Lietojiet akumulatoru vienīgi ražotāja izstrādājumos. Tikai tā akumulators tiek pasargāts no bīstamām pārslodzēm.

| Sargājiet akumulatoru no karstuma, piemēram, no ilgstošas atrašanās saules staros, kā arī no uguns, netīrumiem, ūdens un mitruma. Tas var radīt sprādziena un īsslēguma briesmas.