# Upevnenie zaisťovacej pomôcky proti pádu (pozri obrázok B)

Upozornenie: Na zaistenie elektrického náradia proti pádu je nutné použiť zaisťovaciu pomôcku proti pádu (22), ktorá je vhodná pre hmotnosť systému. Maximálna povolená dĺžka zaisťovacej pomôcky proti pádu je 1,1 m. Bezpodmienečne dodržujte povolenú upevňovaciu oblasť (21) na elektrickom náradí.

Ako zaisťovaciu pomôcku proti pádu používajte prednostne plochú slučku upevnenú kotvovým uzlom alebo zaisťovaciu pomôcku proti pádu s tlmičom pádu.

Pri upevňovaní zaisťovacej pomôcky proti pádu (22) bezpodmienečne dodržujte jej návod na použitie.

- Protiľahlú stranu zaisťovacej pomôcky proti pádu bezpodmienečne upevnite o stabilnú konštrukciu (napr. budova alebo lešenie) a nikdy nie o samotného používateľa.
  Zaisťovacia pomôcka proti pádu musí byť voľne pohyblivá a smie sa upevňovať výlučne na pevný ukotvovací bod (23) a v povolenej upevňovacej oblasti (21) na elektrickom náradí.
  Pevný ukotvovací bod (23) vyberte tak, aby elektrické náradie mohlo v prípade pádu voľne spadnúť do zaisťovacej pomôcky bez toho, aby sa pritom ovinulo okolo používateľa alebo aby ho ohrozilo.

Založte slučku zaisťovacej pomôcky proti pádu (22) cez rukoväť (17) a prevlečte stranu s karabínou cez slučku. Pri stiahnutí slučky skontrolujte, či sa nachádza v upevňovacej oblasti (21) a či nie je prekrútená. Pred každým použitím skontrolujte zaisťovaciu pomôcku proti pádu a jej správne upevnenie na elektrickom náradí a na upevňovacom bode (23).