# Montaža reznih čeljusti (vidjeti slike A–E)

Uvijek montirajte rezne čeljusti (3) u ispravnom smjeru tako da su besprijekorno osigurane. Pogrešno ili labavo postavljanje može uzrokovati lomljenje reznih čeljusti što može uzrokovati ozljede uslijed izbačenih odlomljenih komadića (vidjeti sliku A).

Uklonite eventualno postojeće srhove turpijom s reznih čeljusti (3).

Uvijek upotrebljavajte par reznih čeljusti (3). Sastoji se od jedne rezne čeljusti označene jednom točkom i jedne rezne čeljusti označene dvjema točkama (vidjeti sliku D). Par reznih čeljusti može se zamijeniti između pomičnog prihvata (2) i stacionarnog prihvata (4).

Provjerite jesu li prihvati (2) i (4) reznih čeljusti (3) potpuno otvoreni. Ako to nije slučaj, umetnite aku-bateriju i pritisnite prekidač za aktiviranje (14) tako da su prihvati potpuno otvoreni. Ponovno izvadite aku-bateriju.

Stavite preklopku (13) u položaj za blokadu (vidjeti sliku C).

Odvrnite vijke (18) isporučenim šesterokutnim ključem (8).

Umetnite rezne čeljusti (3) u ispravnom položaju u prihvate (2) i (4). Ponovno osigurajte rezne čeljusti (3) vijcima (18).

Napomena: Par reznih čeljusti (3) može se pričvrstiti u električnom alatu samo kada su prednje strane s natpisom okrenute jedna prema drugoj. Orijentacija reznih čeljusti mora biti u skladu s veličinom navoja koji treba rezati (vidjeti sliku D).