# Fixarea dispozitivului de protecţie împotriva căderii (consultă imaginea B)

Observaţie: Pentru asigurarea sculei electrice împotriva căderii, trebuie utilizat un dispozitiv de protecţie împotriva căderii (22) adecvat pentru greutatea sistemului. Lungimea maximă admisă a dispozitivului de protecţie împotriva căderii este de 1,1 m. Ţine neapărat cont de zona de fixare (21) admisă a sculei electrice.

Ca dispozitiv de protecţie împotriva căderii, utilizează, de preferinţă, o bandă cu buclă şi cu nod de ancorare sau un dispozitiv de protecţie împotriva căderii dotat cu un amortizor de cădere.

La fixarea dispozitivului de protecţie împotriva căderii (22), respectă în mod obligatoriu instrucţiunile de utilizare a acestuia.

- Fixează în mod obligatoriu partea opusă a dispozitivului de protecţie împotriva căderii pe o structură stabilă (de exemplu, clădire sau schelă) şi niciodată direct pe utilizator.
  Dispozitivul de protecţie împotriva căderii trebuie să fie mobil şi poate fi fixat exclusiv pe punctul fix de cuplare (23) şi în zona de fixare admisă (21) a sculei electrice.
  Alege punctul fix de cuplare (23) astfel încât, în cazul unei prăbuşiri, scula electrică să poată cădea liber în protecţia împotriva căderii, fără să răsucească sau să pună în pericol utilizatorul.

Introdu bucla dispozitivului de protecţie împotriva căderii (22) prin mâner (17) şi trece partea cu carabină prin buclă. La tragerea buclei, asigură-te că aceasta este poziţionată corespunzător în zona de fixare (21) şi că nu este răsucită. Înainte de fiecare utilizare, verifică dispozitivul de protecţie împotriva căderii şi fixarea corectă a acestuia pe scula electrică şi pe punctul de cuplare (23).