# Montarea fălcilor de tăiere (consultă imaginile A−E)

Montează întotdeauna fălcile de tăiere (3) cu orientarea corectă şi fixate corespunzător. Montarea incorectă sau lejeră poate cauza ruperea fălcilor de tăiere şi se poate solda cu răniri din cauza fragmentelor desprinse şi proiectate în jur (consultă imaginea A).

Cu ajutorul unei pile, îndepărtează bavurile de pe fălcile de tăiere (3).

Utilizează întotdeauna o pereche de fălci de tăiere (3). Aceasta este alcătuită dintr-o falcă de tăiere marcată cu un punct şi o falcă de tăiere marcată cu două puncte (consultă imaginea D). Perechea de fălci de tăiere poate fi înlocuită între sistemul mobil de prindere (2) şi sistemul staţionar de prindere (4).

Verifică dacă sistemele de prindere (2) şi (4) ale fălcilor de tăiere (3) sunt deschise complet. Dacă nu este cazul, introdu acumulatorul, iar apoi acţionează comutatorul de declanşare (14), până când sistemele de prindere sunt deschise complet. Scoate din nou acumulatorul.

Adu selectorul (13) în poziţia de blocare (consultă imaginea C).

Deşurubează şuruburile (18) cu ajutorul cheii cu profil hexagonal interior (8) furnizată în pachetul de livrare.

Introdu fălcile de tăiere (3) în poziţia corectă în sistemele de prindere (2) şi (4). Fixează din nou fălcile de tăiere (3) cu şuruburile (18).

Observaţie: Perechea de fălci de tăiere (3) poate fi înşurubată în scula electrică numai atunci când laturile frontale inscripţionate sunt orientate una spre cealaltă. Orientarea fălcilor de tăiere trebuie să se realizeze corespunzător mărimii filetului care trebuie tăiat (consultă imaginea D).