# Kierretankoleikkurien turvallisuusohjeet

Käytä suojalaseja. Ne suojaavat silmiäsi materiaalisiruilta.

Pidä kätesi etäällä teräleuoista ja liikkuvista osista. Sormesi saattavat kiilautua terämekanismiin, mikä aiheuttaa vakavia vammoja.

- Pidä kasvosi etäällä terämekanismista. Leikkaamisen aikana kierretangosta voi sinkoutua sirpaleita, jotka saattavat aiheuttaa vammoja.

- Älä työstä jännitteisiä materiaaleja. Pidä sähkötyökalusta kiinni sen eristetyistä kahvapinnoista. Kosketus jännitteiseen materiaaliin voi tehdä myös laitteen metalliosat jännitteisiksi ja johtaa sähköiskuun.

- Käytä käsineitä kierretankojen leikkuutöissä. Työkappaleen reunat ja lastut ovat teräviä ja saattavat olla työstön jäljiltä vielä kuumia.

- Varmista työkappaleen kiinnitys. Kädellä pidettynä työkappale ei pysy luotettavasti paikallaan. Siksi se kannattaa kiinnittää ruuvipenkin tai puristimien avulla.

- Pitkien tai suurten kierretankojen turvallista työstämistä varten sähkötyökalun voi asettaa tukien avulla vaakasuoralle pinnalle. Sitä ei saa kiinnittää ruuvipuristimeen tai työpenkkiin.

- Älä aseta sähkötyökalua työkappaleesta leikattujen lastujen päälle. Muuten saattaa ilmetä sähkötyökalun vaurioita ja toimintahäiriöitä.

- Ota aina tukeva asento, varsinkin kun työskentelet korkealla paikalla. Pidä kierretankoa tukevassa otteessa leikkaamisen aikana ja jälkeen, jotta työstetty kierretanko ei pääse putoamaan. Putoava kierretanko voi aiheuttaa vakavia henkilövahinkoja.

- Jos työskentelet korkealla olevassa työkohteessa, kiinnitä sähkötyökalu riittävän varmasti putoamissuojaimilla, ja varmista, ettei työskentelyalueen alapuolella oleskele ihmisiä. Käytä päänsuojainta, jos työkohde on pään yläpuolella. Näin voit välttää esine- ja henkilövahingot, jos sähkötyökalu pääsee vahingossa putoamaan.

- Akusta saattaa purkautua höyryä, jos akku vioittuu tai jos akkua käytetään epäasianmukaisesti. Akku saattaa syttyä palamaan tai räjähtää. Järjestä tehokas ilmanvaihto ja käänny lääkärin puoleen, jos havaitset ärsytystä. Höyry voi ärsyttää hengitysteitä.

- Älä avaa akkua äläkä tee siihen mitään muutoksia. Oikosulkuvaara.

- Terävät esineet (esimerkiksi naulat ja ruuvitaltat) tai kuoreen kohdistuvat iskut saattavat vaurioittaa akkua. Tämä voi johtaa akun oikosulkuun, tulipaloon, savuamiseen, räjähtämiseen tai ylikuumenemiseen.

- Käytä akkua vain sen valmistajan tuotteissa. Vain tällä tavalla saat estettyä akun vaarallisen ylikuormituksen.

| Suojaa akkua kuumuudelta, esimerkiksi pitkäaikaiselta auringonpaisteelta, tulelta, lialta, vedeltä ja kosteudelta. Räjähdys- ja oikosulkuvaara.