# Bezpečnostné upozornenia pre rezačku závitových tyčí

Používajte ochranné okuliare. Vaše oči sú tak chránené pred odletujúcimi čiastočkami materiálu.

Nepribližujte sa rukami k závitovým čeľustiam a pohyblivým dielom. Rezací mechanizmus môže zachytiť prsty a spôsobiť ťažké zranenia.

- Nepribližujte sa tvárou k rezaciemu mechanizmu. Počas rezania môžu odskakovať úlomky závitovej tyče a spôsobiť zranenia.

- Neopracovávajte žiaden materiál, ktorý je pod napätím, a elektrické náradie držte za izolované úchopové plochy. Kontakt s materiálom, ktorý je pod napätím, môže dostať pod napätie aj kovové súčiastky náradia a spôsobiť zásah elektrickým prúdom.

- Pri opracovávaní závitových tyčí noste rukavice. Hrany a triesky obrobku sú ostré a ihneď po opracovaní môžu byť horúce.

- Zabezpečte obrobok. Obrobok upnutý pomocou upínacieho zariadenia alebo zveráka je bezpečnejší ako obrobok pridržiavaný rukou.

- Pre bezpečné opracovanie dlhých alebo veľkých závitových tyčí je možné elektrické náradie umiestniť pomocou oporných plôch na vodorovnú plochu. Nesmie sa upínať do zveráka alebo upevňovať na pracovnom stole.

- Elektrické náradie neklaďte na triesky obrobku. Môže dôjsť k poškodeniu a poruche elektrického náradia.

- Vždy dbajte na bezpečný postoj, predovšetkým pri práci vo vyvýšenej polohe. Počas rezania a po ňom závitovú tyč pevne držte, aby ste zabránili pádu odrezanej závitovej tyče. Odrezaná závitová tyč môže spôsobiť vážne zranenia osôb.

- Pri práci vo vyvýšenej polohe primerane zaistite elektrické náradie ochranným zariadením proti pádu a zabezpečte, aby sa pod pracovným priestorom nenachádzali žiadne osoby. Pri práci nad hlavou používajte ochranu hlavy. Tým sa zabráni poškodeniu majetku a zraneniu osôb v prípade náhodného pádu elektrického náradia.

- Po poškodení akumulátora alebo v prípade neodborného používania môžu z akumulátora vystupovať škodlivé výpary. Akumulátor môže horieť alebo vybuchnúť. Zabezpečte prívod čerstvého vzduchu a v prípade ťažkostí vyhľadajte lekára. Tieto výpary môžu podráždiť dýchacie cesty.

- Akumulátor neupravujte ani ho neotvárajte. Hrozí nebezpečenstvo skratu.

- Špicatými predmetmi, ako napr. klince alebo skrutkovače alebo pôsobením vonkajšej sily môže dôjsť k poškodeniu akumulátora. Vo vnútri môže dôjsť ku skratu a akumulátor môže začať horieť, môže z neho unikať dym, môže vybuchnúť alebo sa prehriať.

- Akumulátor používajte iba vo výrobkoch výrobcu. Len tak bude akumulátor chránený pred nebezpečným preťažením.

| Chráňte akumulátor pred teplom, napr. aj pred trvalým slnečným žiarením, pred ohňom, špinou, vodou a vlhkosťou. Hrozí nebezpečenstvo výbuchu a skratu.