# Varnostna opozorila za rezalnik navojnih palic

Nosite zaščitna očala. S tem zaščitite oči pred odkrušenimi delci materiala.

Rok ne približujte rezalnim čeljustim in premičnim delom. Prsti se lahko namreč ujamejo v mehanizem za rezanje, kar lahko privede do hudih poškodb.

- Glave ne približujte mehanizmu za rezanje. Med rezanjem lahko z navojne palice odletijo odlomljeni deli in vas poškodujejo.

- Ne obdelujte materiala pod napetostjo in električno orodje držite za izolirane oprijemalne površine. Stik z materiali, ki so pod napetostjo, lahko povzroči, da so tudi kovinski deli orodja pod napetostjo, kar lahko povzroči električni udar.

- Pri obdelavi navojnih palic nosite rokavice. Robovi in odrezki obdelovanca so ostri in so lahko takoj po zaključku obdelave tudi vroči.

- Zavarujte obdelovanec. Obdelovanec bo proti premikanju bolje zavarovan z vpenjalnimi pripravami ali s primežem, kot če bi ga držali z roko.

- Za varno obdelavo daljših ali večjih navojnih palic lahko električno orodje s pomočjo naležnih površin odložite na vodoravno površino. Ne smete ga vpeti v primež ali ga pritrditi na delovno mizo.

- Električnega orodja ne odlagajte na odrezke obdelovanca. To lahko poškoduje električno orodje in ovira njegovo delovanje.

- Vedno poskrbite za stabilno držo pri vseh delih na višini. Navojno palico med rezanjem in po njem trdno držite, da preprečite padec odrezanega kosa. Odrezana navojna palica lahko povzroči hude telesne poškodbe.

- Pri delih na višini električno orodje pritrdite z ustreznimi sredstvi za zaščito pred padcem ter poskrbite, da pod delovnim območjem ni nikogar. Pri delih nad glavo nosite zaščito za glavo. S tem lahko preprečite materialno škodo in telesne poškodbe, če električno orodje nepričakovano pade.

- Če je akumulatorska baterija poškodovana ali če jo nepravilno uporabljate, lahko iz nje uhajajo pare. Akumulatorska baterija se lahko vname ali eksplodira. Poskrbite za dovod svežega zraka in se v primeru težav obrnite na zdravnika. Pare lahko povzročijo draženje dihalnih poti.

- Akumulatorske baterije ne spreminjajte in ne odpirajte. Obstaja nevarnost kratkega stika.

- Koničasti predmeti, kot so na primer žeblji ali izvijači, in zunanji vplivi lahko poškodujejo akumulatorsko baterijo. Pojavi se lahko kratek stik, zaradi katerega lahko akumulatorska baterija zgori, se osmodi, pregreje ali eksplodira.

- Uporabljajte akumulatorsko baterijo samo v proizvajalčevih izdelkih. Le tako je akumulatorska baterija zaščitena pred nevarno preobremenitvijo.

| Akumulatorsko baterijo zaščitite pred vročino, npr. tudi pred neposredno sončno svetlobo, ognjem, umazanijo, vodo in vlago. Obstaja nevarnost eksplozije in kratkega stika.