# Puštanje u rad

##

- Preklopni prekidač (13) uvek stavite u blokirani položaj , ako ne koristite električni alat.

- Pre rada se uverite u pravilan položaj preklopnog prekidača (13).

- Nemojte pomerati preklopni prekidač (13) kada je prekidač za okidanje (14) pritisnut. To bi moglo da ošteti električni alat.

Da biste pokrenuli režim rezanja, postavite preklopni prekidač (13) na položaj za rezanje (položaj a, ) i pritisnite prekidač za okidanje (14). Za promenu smera pomeranja, postavite preklopni prekidač (13) u položaj za promenu (položaj b, ) i držite preklopni prekidač u tom položaju dok pritiskate prekidač za okidanje. Kada pustite preklopni prekidač i prekidač za okidanje, električni alat automatski prelazi u blokirani položaj . Ako prekidač za okidanje (14) pritiskate neprekidno, električni alat ima pun ciklus i automatski se zaustavlja u potpuno otvorenom položaju. Da biste blokirali prekidač za okidanje (14) postavite preklopni prekidač (13) na blokirani položaj . U tom položaju se prekidač za okidanje (14) ne može pritisnuti.

Napomena: Nemojte da režete navojne šipke dok je smer kretanja obrnut! To oštećuje električni alat. Električni alat koristite u obrnutom smeru kretanja samo u praznom hodu i da bi se rezne čeljusti (3) potpuno otvorile.

Napomena: Ako prekidač za okidanje (14) pustite nakon rezanja dok se rezne čeljusti (3) otvaraju i preklopni prekidač (13) stavite u položaj za promenu, rezne čeljusti se zatvaraju. Otvaraju se kada ponovo pritisnete prekidač za okidanje.

##

Na vođici navojne šipke (5) podesite veličinu navoja navojne šipke koju režete. Tako se površina polaganja M6/M8 i M10/M12 za navojnu šipku postavlja u pravilnu orijentaciju.
Navojnu šipku pre pritiskanja prekidača za okidanje (14) podesite tako da koraci navoja odgovaraju koracima reznih čeljusti (3) sa stacionarnim prihvatom (4). Neispravna orijentacija koraka navoja može dovesti do lomljenja reznih čeljusti (3) i izazvati povrede usled komada koji izlete ili oštetiti navoj navojne šipke toliko da se navrtka ne može zavrnuti.
Pozicionirajte navojnu šipku pre rezanja pod pravim uglom u odnosu na liniju rezanja (19) (videti sliku G) i vodite računa da navojna šipka ima dobar kontakt sa prethodno podešenu vođicu šipke.
Za pokretanje režima rezanja se uverite da je preklopni prekidač (13) u položaju za rezanje (položaj a, , videti sliku C) i pritisnite prekidač za okidanje (14) neprekidno. Rezne čeljusti na mobilnom prihvatu (2) se preklapaju sa reznim čeljustima na stacionarnom prihvatu (4) i potom se vraćaju. Ako prekidač za okidanje (14) pustite pre završetka rezanja, rezne čeljusti (3) se zaustavljaju.

Napomena: Ako režete navojnu šipku od rastegljivog materijala, kao što je nerđajući čelik, mogu nastati ostaci na kraju reza. U tom slučaju uklonite ostatke pomoću turpije.

##

Ako prekidač za okidanje (14) neprekidno pritisnete, prihvati (2) i (4) raznih čeljusti (3) se jednom zatvaraju, pre vraćanja u potpuno otvoreni položaj i potom se zaustavljaju. Pustite prekidač za okidanje (14) i ponovo ga pritisnite za početak sledeće sekvence rezanja.

##

Isporučeni šestougaoni ključ (8) se može čuvati na električnom alatu bez gubljenja. Za vađenje šestougaonog ključa, izvadite akumulator i izvadite šestougaoni ključ. Nakon upotrebe, stavite šestougaoni ključ ponovo u električni alat i umetnite akumulator.

##

Radno svetlo (16) omogućuje osvetljavanje radnog mesta kada je osvetljenje nepovoljno.

Oprez: Ne gledajte direktno u lampu!

Samo blago pritisnite prekidač za okidanje (14), da biste uključili radno svetlo (16) bez uključivanja motora. Kada želite da režete navojne šipke, pritisnite prekidač za okidanje potpuno. Radno svetlo se tokom rada automatski uključuje. Lampa svetli sve dok pritiskate prekidač za okidanje. Radno svetlo se gasi otprilike 15 sekundi nakon puštanja prekidača za okidanje.

##

Za vršenje preciznog rezanja, postavite vođicu navojne šipke (5)̈, u zavisnosti od prečnika navojne šipke, u položaj (M6/M8 ili M10/M12).

Pre rezanja pozicionirajte vertikalno u odnosu na liniju rezanja (19). Vodite računa da koraci navoja navojne šipke i koraci navoja stacionarnih reznih čeljusti ulaze jedni u druge (videti sliku K). Obratite pažnju i na to da navojna šipka ima dobar kontakt sa dve površine vođice šipke (videti sliku G) i držite čvrsto navojnu šipku u tom položaju. Postupkom rezanja nastaje reaktivna sila koja može da obori navojnu šipku. Obaranje navojne šipke može da dovede do lošeg kvaliteta rezanja, zaglavljivanja navojne šipke, oštećenja reznih čeljusti ili navojne šipke. Zbog toga držite navojnu šipku u opisanoj orijentaciji.

##

Graničnik za dubinu (10), koristite ako želite da režete navojne šipke iste dužine ili ako želite da isečete navojne šipke sa definisanim prekoračenjem u odnosu na površinu.
Pritisnite taster (9) i postavite graničnik za dubinu. Pri tome vodite računa da nazubljena strana graničnika za dubinu bude okrenuta ka nazubljenoj strani tastera. Graničnik za dubinu (10) ima dve skale (milimetri i inči). Graničnik za dubinu (10) možete da okrenete da biste upotrebili željenu skalu. Izmerite vrednost željene dužine na graničniku za dubinu (10) prema referentnoj površini graničnika za dubinu (11) (videti sliku I). Za blokiranje graničnika za dubinu, ponovo pustite taster (9).

Električni alat nemojte nositi za graničnik za dubinu (10). U protivnom, električni alat može da padne i izazove povrede i/ili oštećenja električnog alata.