# Ibrugtagning

##

- Sæt altid omskifteren (13) i låsepositionen , når du ikke bruger el-værktøjet.

- Kontrollér, at omskifteren (13) står i den korrekte position, før værktøjet startes.

- Bevæg ikke omskifteren (13), mens du trykker på udløseren (14) . Det kan medføre skader på el-værktøjet.

Du starter klippefunktionen ved at stille omskifteren (13) på klippepositionen (position a, ) og trykke på udløseren (14). For at vende bevægelsesretningen skal du stille omskifteren (13) på vendepositionen (position b, ) og holde omskifteren trykket ind i denne position, mens du trykker på udløseren. Når du slipper omskifteren og udløseren, skifter el-værktøjet automatisk til låst position . Når du trykker uafbrudt på udløseren (14), gennemfører el-værktøjet en komplet cyklus og stopper automatisk i helt åbnet position. Du låser udløseren (14) ved at stille omskifteren (13) på låsepositionen . I denne position kan udløseren (14) ikke aktiveres.

Bemærk: Skær ikke gevindstænger, mens bevægelsesretningen er omvendt! Det medfører skader på el-værktøjet. Brug kun el-værktøjet med omvendt bevægelsesretning i ubelastet tilstand og til at åbne skærebakkerne (3) helt.

Bemærk: Hvis du slipper udløseren (14) efter klipningen, mens skærebakkerne (3) åbnes, og stiller omskifteren (13) på vendepositionen, lukkes skærebakkerne. De åbnes igen, når du trykker på udløseren igen.

##

Indstil gevindstørrelsen på den gevindstang, som skal klippes, på gevindstangsføringen (5). Dette bringer hvilefladen M6/M8 og M10/M12 til gevindstangen i den rigtige retning.
Indsæt gevindstangen, før du trykker på udløseren (14), så dens gevind passer med gevindet på skærebakken (3) på den stationære holder (4). Et forkert placeret gevind kan medføre, at skærebakkerne (3) knækker, og dermed personskader som følge af udslyngede brudstykker, eller beskadige gevindstangens gevind, således at der ikke længere kan skrues møtrikker på gevindstangen.
Før du skærer, skal du placere gevindstangen i en ret vinkel i forhold til snitlinjen (19) (se billede G) og sørge for, at gevindstangen har god kontakt med stangføringen, som skal være indstillet først.
Når du begynder at klippe, skal du sørge for, at omskifteren (13) er i klippeposition (position a, , se billede C) og trykke uafbrudt på udløseren (14). Skærebakken på den bevægelige holder (2) overlapper skærebakken på den stationære holder (4) og vender derefter tilbage. Hvis du slipper udløseren (14), før snittet er afsluttet, standser skærebakkerne (3).

Bemærk: Ved klipning af gevindstænger i duktilt metal, som f.eks. rustfrit stål, kan der opstå grater for enden af snittet. Fjern i givet fald graterne med en fil.

##

Når du trykker uafbrudt på udløseren (14), lukkes holderne (2) og (4) på skærebakkerne (3) én gang, før de vender tilbage til helt åbnet position, og standser derefter. Slip udløseren (14), og tryk på den igen for at påbegynde næste klippesekvens.

##

Den medfølgende unbrakonøgle (8) kan opbevares sikkert på el-værktøjet. For at tage unbrakonøglen ud skal du fjerne akkuen og trække unbrakonøglen ud. Efter brug skal du igen opbevare unbrakonøglen i el-værktøjet og sætte akkuen i.

##

Arbejdslyset (16) gør det muligt at oplyse arbejdsområdet, hvis belysningen er utilstrækkelig.

Forsigtig: Se ikke direkte ind i lampen!

Tryk kun let på udløseren (14) for at tænde arbejdslyset (16) uden at tænde motoren. Tryk udløseren helt ind, når du ønsker at klippe gevindstænger. Arbejdslyset tændes automatisk under driften. Lampen lyser, så snart du trykker på udløseren. Arbejdslyset slukkes ca. 15 sekunder efter, at du har sluppet udløseren.

##

For at udføre præcise snit skal du sætte gevindstangsføringen (5)̈ i position (M6/M8 eller M10/M12) passende til diameteren på den gevindstang, der skal klippes.

Placer gevindstangen lodret i forhold til snitlinjen (19), før du klipper. Sørg for, at gevindet på gevindstangen og gevindet på den stationære skærebakke griber ind i hinanden (se billede K). Sørg for, at gevindstangen har god kontakt med stangføringens to flader (se billede G), og hold gevindstangen i denne position med et fast greb. Klippeprocessen skaber en reaktionskraft, der kan vippe gevindstangen. Hvis gevindstangen vipper, kan konsekvensen være dårlig snitkvalitet, at gevindstangen sætter sig fast, beskadigelser på skærebakkerne eller på gevindstangen. Hold derfor gevindstangen i den beskrevne retning under snittet.

##

Brug dybdeanslaget (10), når du vil klippe gevindstænger af samme længde, eller hvis du vil klippe gevindstænger med et defineret fremspring i forhold til en overflade.
Tryk på knappen (9), og før dybdeanslaget ind. Sørg for, at dybdeanslagets fortandede side vender mod knappens fortandede side. Dybdeanslaget (10) har to målskalaer (millimeter og tommer). Du kan vende dybdeanslaget (10) for at bruge den ønskede skala. Juster værdien for den ønskede længde på dybdeanslaget (10) i forhold til referencefladen på dybdeanslaget (11) (se billede I). Du låser dybdeanslaget ved at slippe knappen (9) igen.

Bær ikke el-værktøjet i dybdeanslaget (10). Gør du det, kan el-værktøjet falde ned og forårsage personskader og/eller beskadigelse på el-værktøjet.