# Pričvršćivanje sredstva za osiguranje od pada (vidjeti sliku B)

Napomena: Da biste osigurali električni alat od pada, trebate upotrebljavati sredstvo za osiguranje od pada (22) prikladno za težinu sustava. Maksimalno dopuštena duljina sredstva za osiguranje od pada iznosi 1,1 m. Obavezno pazite na dopušteno područje pričvršćivanja (21) na električnom alatu.

Kao sredstvo za osiguranje od pada prvenstveno upotrebljavajte okrugli remen pričvršćen čvorom ili sredstvo za osiguranje od pada s amortizerom pada.

Pri pričvršćivanju sredstva za osiguranje od pada (22) obavezno se pridržavajte njegovih uputa za uporabu.

- Obavezno pričvrstite suprotnu stranu sredstva za osiguranje od pada na stabilnu strukturu (npr. zgradu ili skelu), a nikada na samog korisnika.
  Sredstvo za osiguranje od pada mora se slobodno pomicati i smije biti pričvršćeno isključivo na fiksnu graničnu točku (23) i u dopuštenom području pričvršćivanja (21) na električnom alatu.
  Odaberite fiksnu graničnu točku (23) tako da u slučaju pada električni alat može slobodno pasti u osigurač od pada, a da se pritom ne omota oko korisnika ili da ugrozi korisnika.

Provucite omču sredstva za osiguranje od pada (22) kroz ručku (17) i stranu karabinera kroz omču. Pri zatezanju omče provjerite je li pravilno postavljena u području pričvršćivanja (21) i da nije zakrenuta. Prije svake uporabe provjerite sredstvo za osiguranje od pada i njegovo ispravno pričvršćenje na električnom alatu i graničnoj točki (23).