# Namestitev rezalnih čeljusti (glejte slike A−E)

Rezalni čeljusti (3) vedno namestite pravilno obrnjeni in poskrbite, da sta ustrezno pritrjeni. Če sta nameščeni napačno ali nista trdno vpeti, se lahko zlomita, kar lahko povzroči telesne poškodbe zaradi odlomljenih delov, ki odletijo z orodja (glejte sliko A).

Morebitne nepravilnosti na rezalnih čeljustih (3) zgladite s pilo.

Vedno uporabite komplet rezalnih čeljusti (3). Komplet sestavljata rezalna čeljust, označena s piko, in rezalna čeljust, označena z dvema pikama (glejte sliko D). Komplet rezalnih čeljusti lahko izmenično namestite v premično držalo (2) in nepremično držalo (4).

Preverite, ali sta držali (2) in (4) za rezalni čeljusti (3) povsem razprti. Če nista, vstavite akumulatorsko baterijo in pritisnite sprožilno stikalo (14), da se držali povsem razpreta. Znova odstranite akumulatorsko baterijo.

Preklopno stikalo (13) pomaknite v položaj za zaklep (glejte sliko C).

Vijake (18) izvijte s priloženim šestrobim ključem (8).

Rezalni čeljusti (3) pravilno vstavite v držali (2) in (4). Rezalni čeljusti (3) znova pritrdite z vijaki (18).

Opomba: komplet rezalnih čeljusti (3) je mogoče pritrditi v električno orodje le, če sta čelni strani z napisom obrnjeni ena proti drugi. Rezalni čeljusti morata biti nameščeni tako, da ustrezata velikosti navojnih palic, ki jih želite rezati (glejte sliko D).